Bâyǐ kīg fə bǎd bəgə éboe ai bəzəzə̌ bəzambá bábán, ai nyié ai bəbə̂ bə́ mam bábán, mayi bɔ́ kode á bəbə̂ bə́ mǎm yā bə́ ngábɔ, mə́ mǎn bɔ fúbu, bâyi bɔ́ áyɔŋ dáma, maa mə ńtɔ̄á Zāmbá wābán. 24Etúgā dzáma Dávid éńdzɔ̄ yáyi bɔ ńdzóe wabán, bɔ́ bə́sə̄ bə́ ḿbə̄lə́ hə ǹnɔ́ni m̀bɔ́g; bâyi tǒŋ mətum máma, bâyi nyié mə̄mvéndé máma, bə́ ngádzálā fə̄ mɔ́. 25Bâyi tɔbɔ á ńnam mə ngávə́ étúgā dzáma Yákɔb, ńnam běsōá bə́ ngátɔbɔ, bâyi tɔbɔ étēde, bɔ́ bə́bēn, ai bɔ́n bábán, ai bɔ́n bə́ bɔ́n bábán, á ńnomó etɔá. Etúgā dzáma Dávid ńdzɔ̄ yáyi bɔ étɔŋ ǹtómba dzábán, á ńnomó etɔá.